****

**ประกาศกรมธุรกิจพลังงาน**

**เรื่อง กำหนดสถานที่แจ้งการประกอบกิจการควบคุมประเภทที่ ๒**

**สถานที่ยื่น แบบคำขอ และแบบใบอนุญาตของการประกอบกิจการควบคุมประเภทที่ ๓**

**พ.ศ. ๒๕๕๖**

อาศัยอำนาจตามความในข้อ ๔๘ ข้อ ๔๙ ข้อ ๕๐ ข้อ ๕๑ วรรคหนึ่ง ข้อ ๕๕ วรรคหนึ่งและวรรคสอง ข้อ ๕๘ วรรคหนึ่ง ข้อ ๕๙ วรรคหนึ่ง และข้อ ๖๐ วรรคหนึ่ง แห่งกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ ออกตามความในพระราชบัญญัติควบคุมน้ำมันเชื้อเพลิง พ.ศ. ๒๕๔๒ แก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐ อธิบดีกรมธุรกิจพลังงาน จึงออกประกาศไว้ ดังต่อไปนี้

ข้อ ๑ ประกาศนี้ให้ใช้บังคับตั้งแต่บัดนี้ เป็นต้นไป

ส่วนที่ ๑

น้ำมัน

ข้อ ๒ในการแจ้งการประกอบกิจการควบคุมประเภทที่ ๒ ตามข้อ ๔๓ (๑) - (๔) ของกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ ให้ผู้ประกอบกิจการแจ้งการประกอบกิจการ พร้อมเอกสารและหลักฐาน ณ สถานที่ดังต่อไปนี้

(๑) ในเขตกรุงเทพมหานคร ให้แจ้ง ณ กรมธุรกิจพลังงาน กระทรวงพลังงาน

(๒) ในเขตจังหวัดอื่นนอกจากเขตกรุงเทพมหานคร ให้แจ้ง ณ สำนักงานขององค์กรปกครองส่วนท้องถิ่นที่สถานประกอบการนั้นตั้งอยู่

ข้อ ๓ ในการยื่นคำขอรับใบอนุญาตประกอบกิจการควบคุมประเภทที่ ๓ ตามข้อ ๔๔(๑)-(๙)ของกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ ให้ผู้ประกอบกิจการยื่นแบบคำขอ พร้อมเอกสารและหลักฐาน ณ สถานที่ดังต่อไปนี้

(๑) ผู้ประกอบกิจการคลังน้ำมัน สถานีบริการน้ำมันประเภท ฉ ระบบการขนส่งน้ำมัน

ทางท่อ ให้ยื่น ณ กรมธุรกิจพลังงาน กระทรวงพลังงาน

(๒) ผู้ประกอบกิจการสถานที่เก็บรักษาน้ำมัน ลักษณะที่สาม สถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท ค ลักษณะที่สอง สถานีบริการน้ำมันประเภท จ ลักษณะที่สอง ในเขตกรุงเทพมหานคร ให้ยื่น ณ กรมธุรกิจพลังงาน กระทรวงพลังงาน

(๓) ผู้ประกอบกิจการสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท ค ลักษณะที่สอง สถานีบริการน้ำมันประเภท จ ลักษณะที่สอง ในเขตจังหวัดอื่นนอกจากเขตกรุงเทพมหานคร ให้ยื่น ณ สำนักงานขององค์กรปกครองส่วนท้องถิ่นที่สถานประกอบการนั้นตั้งอยู่

(๔) ผู้ประกอบกิจการสถานที่เก็บรักษาน้ำมัน ลักษณะที่สาม ในเขตจังหวัดอื่นนอกจากเขตกรุงเทพมหานคร ให้ยื่น ณ สำนักงานพลังงานจังหวัด

(๕) ผู้ประกอบกิจการสถานที่เก็บรักษาน้ำมัน ลักษณะที่สาม คลังน้ำมัน ระบบการขนส่งน้ำมันทางท่อ เฉพาะในส่วนของน้ำมันดิบที่อยู่ในกำกับดูแลของกรมเชื้อเพลิงธรรมชาติในเขตกิจการปิโตรเลียมตามพระราชบัญญัติปิโตรเลียมพ.ศ.๒๕๑๔ ให้ยื่น ณ กรมเชื้อเพลิงธรรมชาติ กระทรวงพลังงาน

(๖) ผู้ประกอบกิจการถังขนส่งน้ำมัน ประเภทรถขนส่งน้ำมันชนิดรถบรรทุกที่จดทะเบียนตามกฎหมายว่าด้วยการขนส่งทางบกหรือประกอบกิจการในเขตกรุงเทพมหานคร ให้ยื่น ณ
กรมธุรกิจพลังงาน กระทรวงพลังงาน

(๗) ผู้ประกอบกิจการถังขนส่งน้ำมัน ประเภทรถขนส่งน้ำมันชนิดรถบรรทุกที่จดทะเบียน

ตามกฎหมายว่าด้วยการขนส่งทางบก หรือประกอบกิจการในเขตจังหวัดอื่น ให้ยื่น ณ สำนักงาน

พลังงานจังหวัด

(๘) ผู้ประกอบกิจการถังขนส่งน้ำมัน ประเภทรถขนส่งน้ำมันชนิดรถกึ่งพ่วงและรถขนส่ง

น้ำมันที่ใช้เติมน้ำมันให้อากาศยานภายในสนามบินและรถไฟขนส่งน้ำมัน ให้ยื่น ณ กรมธุรกิจพลังงาน กระทรวงพลังงาน

(๙) ผู้ประกอบกิจการถังขนส่งน้ำมันที่ผลิตขึ้นนับแต่วันที่กฎกระทรวงกำหนดหลักเกณฑ์

วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ มีผลใช้บังคับ ให้ยื่นคำขอรับใบอนุญาตประกอบกิจการควบคุมประเภทที่ ๓ ณ กรมธุรกิจพลังงาน กระทรวงพลังงาน

ข้อ ๔แบบคำขอรับใบอนุญาต แบบใบอนุญาต แบบคำขอแก้ไขเปลี่ยนแปลง แบบใบอนุญาตแก้ไขเปลี่ยนแปลง แบบคำขอต่ออายุใบอนุญาต แบบคำขอรับใบแทนใบอนุญาต และแบบคำขอโอน ใบอนุญาต ของการประกอบกิจการควบคุมประเภทที่ ๓ ตามที่กำหนดในข้อ ๓
ให้เป็นไปตามท้ายประกาศ ดังต่อไปนี้

(๑) แบบคำขอรับใบอนุญาตประกอบกิจการควบคุมประเภทที่ ๓ ให้ใช้แบบ ธพ.น.๑

(๒) แบบคำขอรับใบอนุญาตประกอบกิจการควบคุมประเภทที่ ๓ สำหรับระบบการขนส่งน้ำมันทางท่อ ให้ใช้แบบ ธพ.น.๑ท

(๓) แบบคำขอรับใบอนุญาตประกอบกิจการควบคุมประเภทที่ ๓ สำหรับถังขนส่งน้ำมัน

ให้ใช้แบบ ธพ.น.๑ข

(๔) แบบใบอนุญาตประกอบกิจการควบคุมประเภทที่ ๓ ให้ใช้แบบ ธพ.น.๒

(๕) แบบคำขอต่ออายุใบอนุญาตประกอบกิจการควบคุมประเภทที่ ๓ ให้ใช้แบบ ธพ.น.๓

(๖) แบบคำขอแก้ไขเปลี่ยนแปลงการประกอบกิจการควบคุมประเภทที่ ๓ ให้ใช้แบบ ธพ.น.๔ หรือ ธพ.น.๔ท หรือ ธพ.น.๔ข แล้วแต่กรณี

(๗) แบบใบอนุญาตแก้ไขเปลี่ยนแปลงการประกอบกิจการควบคุมประเภทที่ ๓ ให้ใช้แบบ ธพ.น.๒ และเขียนหรือประทับตราความว่า “แก้ไขเปลี่ยนแปลง” ด้วยอักษรสีแดงไว้ด้านบนของใบอนุญาต

(๘) แบบคำขอโอนใบอนุญาตประกอบกิจการควบคุมประเภทที่ ๓ ให้ใช้แบบ ธพ.น.๕

(๙) แบบคำขอรับใบแทนใบอนุญาตประกอบกิจการควบคุมประเภทที่ ๓ ให้ใช้แบบ ธพ.น.๖

ส่วนที่ ๒

ก๊าซปิโตรเลียมเหลว

ข้อ ๕ ในการแจ้งการประกอบกิจการควบคุมประเภทที่ ๒ ตามข้อ ๔๓ (๕) - (๗) ของกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ ให้ผู้ประกอบกิจการแจ้งการประกอบกิจการ พร้อมเอกสารและหลักฐาน ณ สถานที่ดังต่อไปนี้

(๑) ในเขตกรุงเทพมหานคร ให้แจ้ง ณ กรมธุรกิจพลังงาน กระทรวงพลังงาน

(๒) ในเขตจังหวัดอื่นนอกจากเขตกรุงเทพมหานคร ให้แจ้ง ณ สำนักงานพลังงานจังหวัด

ข้อ ๖ในการยื่นคำขอรับใบอนุญาตประกอบกิจการควบคุมประเภทที่ ๓ ตาม ข้อ ๔๔ (๑๐) - (๑๘) ของกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ ให้ผู้ประกอบกิจการยื่นแบบคำขอ พร้อมเอกสารและหลักฐาน ณ สถานที่ดังต่อไปนี้

(๑) ในเขตกรุงเทพมหานคร ให้ยื่น ณ กรมธุรกิจพลังงาน กระทรวงพลังงาน

(๒) ในเขตจังหวัดอื่นนอกจากเขตกรุงเทพมหานคร ให้ยื่น ณ สำนักงานพลังงานจังหวัด

ข้อ ๗แบบคำขอรับใบอนุญาต แบบใบอนุญาต แบบคำขอแก้ไขเปลี่ยนแปลง แบบใบอนุญาตแก้ไขเปลี่ยนแปลง แบบคำขอต่ออายุใบอนุญาต แบบคำขอรับใบแทนใบอนุญาต และแบบคำขอโอนใบอนุญาตของการประกอบกิจการควบคุมประเภทที่ ๓ ตามที่กำหนดในข้อ ๖ ให้เป็นไปตามท้ายประกาศดังต่อไปนี้

(๑) แบบคำขอรับใบอนุญาตประกอบกิจการควบคุมประเภทที่ ๓ ให้ใช้แบบ ธพ.ก.๑

(๒) แบบคำขอรับใบอนุญาตประกอบกิจการควบคุมประเภทที่ ๓ สำหรับระบบการขนส่งก๊าซปิโตรเลียมเหลวทางท่อ ให้ใช้แบบ ธพ.ก.๑ท

(๓) แบบคำขอรับใบอนุญาตประกอบกิจการควบคุมประเภทที่ ๓ สำหรับถังขนส่งก๊าซปิโตรเลียมเหลว ให้ใช้แบบ ธพ.ก.๑ข

(๔) แบบใบอนุญาตประกอบกิจการควบคุมประเภทที่ ๓ ให้ใช้แบบ ธพ.ก.๒

(๕) แบบคำขอต่ออายุใบอนุญาตประกอบกิจการควบคุมประเภทที่ ๓ ใ ห้ใช้แบบ ธพ.ก.๓

(๖) แบบคำขอแก้ไขเปลี่ยนแปลงการประกอบกิจการควบคุมประเภทที่ ๓ ให้ใช้แบบ ธพ.ก.๔หรือ ธพ.ก.๔ท หรือ ธพ.ก.๔ข แล้วแต่กรณี

(๗) แบบใบอนุญาตแก้ไขเปลี่ยนแปลงการประกอบกิจการควบคุมประเภทที่ ๓ ให้ใช้แบบ ธพ.ก.๒ และเขียนหรือประทับตราความว่า “แก้ไขเปลี่ยนแปลง” ด้วยอักษรสีแดงไว้ด้านบนของใบอนุญาต

(๘) แบบคำขอโอนใบอนุญาตประกอบกิจการควบคุมประเภทที่ ๓ ให้ใช้แบบ ธพ.ก.๕

(๙) แบบคำขอรับใบแทนใบอนุญาตประกอบกิจการควบคุมประเภทที่ ๓ ให้ใช้แบบ ธพ.ก.๖

ส่วนที่ ๓

ก๊าซธรรมชาติ

ข้อ ๘ในการแจ้งการประกอบกิจการควบคุมประเภทที่ ๒ ตามข้อ ๔๓ (๘) ของกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ ให้ผู้ประกอบกิจการแจ้งการประกอบกิจการ พร้อมเอกสารและหลักฐาน ณ กรมธุรกิจพลังงาน กระทรวงพลังงาน

ข้อ ๙ ในการยื่นคำขอรับใบอนุญาตประกอบกิจการควบคุมประเภทที่ ๓ ตามข้อ ๔๔ (๑๙) - (๒๓) ของกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ ให้ผู้ประกอบกิจการยื่นแบบคำขอพร้อมเอกสารและหลักฐาน ณ กรมธุรกิจพลังงาน กระทรวงพลังงาน

ข้อ ๑๐ใบอนุญาตประกอบกิจการควบคุมประเภทที่ ๓ ของระบบการขนส่งก๊าซธรรมชาติ

ทางท่อตามประกาศนี้ ให้หมายถึงใบอนุญาตให้ใช้ระบบการขนส่งก๊าซธรรมชาติทางท่อ ตามกฎกระทรวงระบบการขนส่งก๊าซธรรมชาติทางท่อ พ.ศ. ๒๕๕๖

ข้อ ๑๑แบบคำขอรับใบอนุญาต แบบใบอนุญาต แบบคำขอแก้ไขเปลี่ยนแปลง แบบใบอนุญาตแก้ไขเปลี่ยนแปลง แบบคำขอต่ออายุใบอนุญาต แบบคำขอรับใบแทนใบอนุญาต และแบบคำขอโอนใบอนุญาตของการประกอบกิจการควบคุมประเภทที่ ๓ ตามที่กำหนดในข้อ ๙ ให้เป็นไปตามท้ายประกาศดังต่อไปนี้

(๑) แบบคำขอรับใบอนุญาตประกอบกิจการควบคุมประเภทที่ ๓ ให้ใช้แบบ ธพ.ช.๑

(๒) แบบคำขอรับใบอนุญาตประกอบกิจการควบคุมประเภทที่ ๓ สำหรับระบบการขนส่งก๊าซธรรมชาติทางท่อ ให้ใช้แบบ ธพ.ช.๑ท

(๓) แบบคำขอรับใบอนุญาตประกอบกิจการควบคุมประเภทที่ ๓ สำหรับถังขนส่งก๊าซธรรมชาติ ให้ใช้แบบ ธพ.ช.๑ข

(๔) แบบใบอนุญาตประกอบกิจการควบคุมประเภทที่ ๓ ให้ใช้แบบ ธพ.ช.๒

(๕) แบบคำขอต่ออายุใบอนุญาตประกอบกิจการควบคุมประเภทที่ ๓ ให้ใช้แบบ ธพ.ช.๓

(๖) แบบคำขอแก้ไขเปลี่ยนแปลงการประกอบกิจการควบคุมประเภทที่ ๓ ให้ใช้แบบ ธพ.ช.๔ หรือ ธพ.ช.๔ท หรือ ธพ.ช.๔ข แล้วแต่กรณี

(๗) แบบใบอนุญาตแก้ไขเปลี่ยนแปลงการประกอบกิจการควบคุมประเภทที่ ๓ ให้ใช้แบบ ธพ.ช.๒ และเขียนหรือประทับตราความว่า “แก้ไขเปลี่ยนแปลง” ด้วยอักษรสีแดงไว้ด้านบนของใบอนุญาต

(๘) แบบคำขอโอนใบอนุญาตประกอบกิจการควบคุมประเภทที่ ๓ ให้ใช้แบบ ธพ.ช.๕

(๙) แบบคำขอรับใบแทนใบอนุญาตประกอบกิจการควบคุมประเภทที่ ๓ ให้ใช้แบบ ธพ.ช.๖

 ประกาศ ณ วันที่ ๒๓ กันยายน พ.ศ. ๒๕๕๖

 นายวีระพล จิรประดิษฐกุล

 (นายวีระพล จิรประดิษฐกุล)

 อธิบดีกรมธุรกิจพลังงาน